《题师荔扉春宵伫月图》
清代·尹壮图

科头散步立闲阶，绘出萧然旷士怀。别有逸情凌海峤，无须近士羡楼台。

峥嵘玉树香凝砌，潇洒芸香净绝埃。翘首问天频煮酒，几时邀得二人谐。

作者简介：（?—1808）清云南昆明人，一作蒙自人，字楚珍。乾隆三十一年进士，授礼部主事。考选江南道监察御史，转京畿道，三迁至内阁学士，兼礼部侍郎。乾隆五十五年，奏陈吏治腐败。乾隆帝渭若如所陈，则朕五十余年以来竟系被人蒙蔽，并自诩乾隆朝风气优于康、雍两朝。大臣希旨，议将尹壮图斩决。乾隆帝命改为降官、革职留任。